वाणिज्य एवं उद्योग मंत्रालय कृषि निर्यात नीति की सफलता के लिए गुणवत्ता और बेहतरीन प्रथाएं सबसे जरूरी कृषि भारत के विकास लक्ष्यों के केन्द्र में है और निर्यात कृषि क्षेत्र में सुधार की कुंजी है। वाणिज्य सचिव अनूप वाधवन ने आज कृषि और प्रसंस्कृत खाद्य उत्पाद निर्यात विकास प्राधिकरण (एपीडा) द्वारा नई दिल्ली में कृषि निर्यात नीति और क्लस्टर विकास कार्यान्वयन पर आयोजित दूसरी राष्ट्रीय कार्यशाला के अवसर पर अपने उद्घाटन भाषण में यह बात कही।